# *ROMÂNIA*

*JUDEŢUL CONSTANŢA*

*COMUNA ION CORVIN*

*CONSILIUL LOCAL*

 ***HOTĂRÂREA NR. 5***

***privind aprobarea plăţii masuratorilor topografice pentru sola A 514 si intravilanul localitatii Brebeni***

***Consiliul Local al comunei Ion Corvin, judeţul Constanţa, întrunit în şedinţa ordinară din data de 28 ianuarie 2011;***

 Luând în dezbatere:

 - expunerea de motive şi proiectul de hotărâre iniţiate de domnul primar, Nedea Dumitru

 - raportul compartimentului de specialitate;

 - raportul comisiei de specialitate a Consiliului Local;

 Având în vedere prevederile Legii 273/2006 privind finanţele publice locale.

 Ţinând cont de prevederile art. 36, alin (1) şi (2), lit. „b”, din Legea nr. 215/2001 privind administraţia publică locală, republicată, cu modificările şi completările ulterioare;

 În temeiul prevederilor art. 45, alin. (1) şi (2), lit „e” din Legea nr. 215/2001 privind administraţia publică locală, republicată, cu modificările şi completările ulterioare;

***HOTĂRĂŞTE:***

 ***Art. 1.*** Se aprobă plata ***măsuratorilor topografice pentru sola A514 a localitatii Viile si intreg intravilanul localitatii Brebeni, ambele apartinand comunei Ion Corvin, în sumă de 17. 360 lei din contul 24 70 02 20*** – Bunuri si servicii- Locuinţe, servicii si dezvoltare publică.

 ***Art. 2.*** Secretarul comunei va comunica prevederile prezentei Institutiei Prefectului Judetul Constanta pentru controlul legalitatii precum si tuturor factorilor interesaţi pentru ducerea la îndeplinire.

 *Prezenta hotărâre a fost adoptată cu 10 voturi pentru, \_-\_ voturi împotrivă şi \_-\_ abţineri din cei 10 consilieri prezenţi dintr-un număr de 11 consilieri aflaţi în exerciţiu.*

 *ION CORVIN: 28 IANUARIE 2011*

 Presedinte de sedinta Avizat pentru legalitate

 Consilier, Secretar

 ***FLOROS TUDORIŢA***   ***MOCANU STELA***